Fiż-żmien li aħna proprja fih, fir-raġġi tax-Xemx XX, il-president tar-Royal Commission Ingliża li ġiet Malta, qal għalina li għandna l-għonq "The people are in such a state of brutish ignorance, etc." (Il-poplu huwa fi stat ta' injoranza bestjali, li għandha minn tal-bhejjem, eċċ") p. 82. Ikkonsultajt fit-tul ma' żewġ storiċi ewlenin li kienu diġà għenuni f'xogħol ieħor li għamilt fuq is-Sensiela Juann Mamo, Dominic Fenech u Henry Frendo, u għamlu ħilithom biex jgħinuni, iżda bqajt ma stajtx naqbad għal liema Kummissjoni Rjali qed jirreferi Mamo f'dan il-kumment tiegħu. Min qal dan il-kliem? B'liema spirtu qalu? F'liema kuntest iltaqa' miegħu Juann Mamo? Dan il-kliem kitbu f'ittra l-istatista u studjuż Sir George Cornewall Lewis. Din l-ittra privata lil missieru miktuba fl-1837 meta kien Malta ġiet ippubblikata fi ktieb ħafna snin wara mewtu. Enrico Dandria (1892 – 1932), politiku Nazzjonalista li għamel erba' snin Ministru tal-Edukazzjoni bejn l-1923 u l-1927, irrefera għaliha meta xehed quddiem il-Kummissjoni Rjali fid-9 ta' Ġunju 1931. Dak iż-żmien Mamo kien għadu qed jikteb ir-rumanz. L-ittra li jikkwota minnha Mamo fir-rumanz Cornewall Lewis kitibha meta kien Malta fil-15 ta' Lulju 1837. L-awtur jgħid lil missieru li Malta kien hemm l-epidemija tal-kolera. F'ħames ġimgħat kienu diġà mietu kważi 2,000 ruħ minn popolazzjoni ta' 120,000, bejn 100 u 120 ruħ kuljum, u l-vittmi kienu l-aktar mill-klassi tal-ħaddiema. Skont l-awtur, it-tobba u dawk kollha li kellhom irażżnu l-marda ma qdewx dmirhom. Il-kwotazzjoni li tinkludi l-kliem li jirreferi għalih Mamo hija din: Is-silta li qed nirreferi għaliha hija din: Id-dar li fiha qegħdin dawn, ta' Mariroż, hija kbira, kbira bla tarf, tistgħu taħsbu: tal-kampanja hi, tafu intom! Kull taqsima daqsiex: biċċa battala u biċċa bis-silla, kif ma xtaqx dak il-Mons. fil-Parlament. Tidħol mill-bieb ta' barra u ssib ruħek f'bitħa beraħ mill-ewwel: imbagħad issib bieb kbir ta' dar (kamra) quddiemek daqs tal-ħabs, tnejn oħra f'ġenb wieħed, bieb ieħor tal-kċina fil-ġenb l-ieħor bil-ħarriġiet, u żewġt imqawel: wieħed minnhom fejn qiegħda l-baqra: tiftakru? Biex naraw huwiex Mons. Enrico Dandria aktarx irridu naraw il-gazzetti tal-epoka, li Mamo jidher li kien jirreferi għalihom sikwit fir-rumanz tiegħu.